حمرا سطيحاتك حمرا كلها رفوف عصافير
خضرا طرقاتك خضرا رح بتلفك و تطير
وشبابيكك يا ضيعة مضوية ليل نهار
كل شباك و في حلوة ووردة مليانة ازرار
يومتها الوردات كانوا عطر ولون
ما كانوا حكايات وكون يضوي كون
وقال عاشق من ضيعتنا للبنت البيحبها
تزرعله وردة بشباكها تحكي حكاية قلبها
والحلوة زرعت والوردة طلعت
وصارت ليلية هالحلوة تنطر وردة حبها
ويومتها الوردات الكانوا عطر ولون
صارو غنيات وكون يضوي كون
من سنين هالسمرا
لورودها الحمرا
توشوشها وتداريها وتسألها عن عمرها
تعبان لا تسأل ياقلب وتسهل
رح بتطل من الشباك وردة تقول تفضل